《卫辉府别李笏生欧阳西岑吴西桥》
清代·彭洋中

前年曾此地，携手各伤神。今日仍陈迹，凄凉卫水滨。

天涯分咫尺，世路足风尘。曙色明班马，萧萧鸣向人。

作者简介：（1803—1864）湖南湘乡人，字彦深，一字晓杭。道光八年举人，后以道衔权潼川知府。曾议积粟宝庆以拒太平军，又佐骆秉章，在万县监造火箭。有《古香山馆存稿》。